[Iain MacIlleathain - Preseantair] Tha e a’ tighinn gu bàrr gum fuirich Sràid a’ Bhanca ann an Inbhir Nis dùinte nas fhaide na bha dùil agus obair a’ leantainn air sgeama dìon thuiltean a’ bhaile. Bha còir aige fosgladh air an deicheamh là dhen mhìos-sa fhèin. Agus obair mhòr gu bhith a’ dol cuideachd air Drochaid Cheasaig airson an dàrna bliadhna air sreath a chèile. Thuirt an comhairle ged-thà gum bi Sràid a’ Bhanca dùinte chun a’ Chèitein gus am bi an obair deiseil ro sheasan na turasachd. Seo Ailean MacLeòid.